CELEX: 32019D2244
Language: et
Date: 2019-12-16 00:00:00
Title: Nõukogu Rakendusotsus (EL) 2019/2244, 16. detsember 2019, millega lubatakse Hispaanial ja Prantsusmaal kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5

30.12.2019   
               
               
                  ET
               
               
                  Euroopa Liidu Teataja
               
               
                  L 336/281
               
            
         NÕUKOGU RAKENDUSOTSUS (EL) 2019/2244,
         16. detsember 2019,
         millega lubatakse Hispaanial ja Prantsusmaal kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõike 1 esimest lõiku,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Komisjonis 23. mail 2019 registreeritud kirjas ja 17. juunil 2019 registreeritud kirjas taotlesid Prantsusmaa ja Hispaania luba kehtestada erimeede, millega tehtaks erand direktiivi 2006/112/EÜ artiklist 5, seoses Gatica (Hispaania) ja Cubnezais’ (Prantsusmaa) vahel elektrivõrkude ühenduse ehitamisega (edaspidi „erimeede“).
                  
               
                     (2)
                  
                  
                     10. septembri 2019. aasta kirjadega edastas komisjon Hispaania ja Prantsusmaa esitatud taotlused teistele liikmesriikidele vastavalt direktiivi 2006/112/EÜ artikli 395 lõike 2 teisele lõigule. Komisjon teatas 11. septembri 2019. aasta kirjades Hispaaniale ja Prantsusmaale, et tal on kogu vajalik teave taotluste hindamiseks.
                  
               
                     (3)
                  
                  
                     Hispaania riiklik elektriturgu reguleeriv asutus Comisión Nacional de los Mercados y la Competencia ja Prantsusmaa riiklik elektriturgu reguleeriv asutus Commission de Régulation de l’Energie allkirjastasid 22. septembril 2017 lepingu, mille alusel rahastatakse Hispaania ja Prantsusmaa vahelise elektrivõrkude ühenduse rajamist Biskaia lahe piirkonnas. Ühenduse ehitamine tehti ülesandeks Hispaania ja Prantsusmaa põhivõrguettevõtjatele Red Eléctrica de España ja Réseau de transport d’Electricité. Kõnealuses lepingus on sätestatud, et projekti kulud tuleb katta võrdsetes osades – 50 % tasub Hispaania ja 50 % Prantsusmaa.
                  
               
                     (4)
                  
                  
                     Kõnealuse erimeetme kohaselt käsitatakse Gatica (Hispaania) ja Cubnezais’ (Prantsusmaa) vahelist elektrivõrkude ühendust selle ehitamiseks ettenähtud kaubatarnete, osutatud teenuste, kaupade ühendusesisese omandamise ja kaupade impordiga seoses 50 % ulatuses Hispaanias ja 50 % ulatuses Prantsusmaal asuvana.
                  
               
                     (5)
                  
                  
                     Erimeetme puudumisel tuleks territoriaalsuse põhimõttest lähtuvalt iga tarne puhul teha kindlaks, kas maksustamise koht on Hispaanias või Prantsusmaal.
                  
               
                     (6)
                  
                  
                     Hispaania ja Prantsusmaa antud teabe põhjal lihtsustab erimeede käibemaksu kogumist ning selle mõju Hispaania ja Prantsusmaa poolt lõpptarbimisjärgus kogutud maksutulu kogusummale on tühine. Seetõttu on asjakohane lubada Hispaanial ja Prantsusmaal kohaldada erimeedet.
                  
               
                     (7)
                  
                  
                     Ettepanek ei mõjuta käibemaksust tulenevaid liidu omavahendeid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Erandina direktiivi 2006/112/EÜ artiklist 5 lubatakse Hispaanial ja Prantsusmaal käsitada Gatica (Hispaania) ja Cubnezais’ (Prantsusmaa) vahelist elektrivõrkude ühendust selle ehitamiseks ettenähtud kaubatarnete, osutatud teenuste, kaupade ühendusesisese omandamise ja kaupade impordiga seoses 50 % ulatuses Hispaania territooriumil ja 50 % ulatuses Prantsusmaa territooriumil asuvana.
         
         
            Artikkel 2
            Käesolev otsus jõustub selle teatavakstegemise päeval.
         
         
            Artikkel 3
            Käesolev otsus on adresseeritud Hispaania Kuningriigile ja Prantsuse Vabariigile.
         
         
            Brüssel, 16. detsember 2019
            
               
                  Nõukogu nimel
               
               
                  eesistuja
               
               J. LEPPÄ
            
         
         
            (1)  ELT L 347, 11.12.2006, lk 1.